Volkswagen giver smugkig på ny elektrisk mini-SUV

Volkswagen løfter nu sløret for endnu en lillebror i deres elektriske ID-familie. På de første billeder får vi et smugkig på en kompakt mini-SUV, der forventes at lande på markedet i 2026 – og som meget vel kan blive en af de billigste elbiler med VW-logo på næsen.

Den nye model bygger på konceptet ID. 2all, som vi allerede har set i hatchback-form. Denne gang handler det dog om en forhøjet SUV-udgave, der går under navnet ID.2X. Officielt bekræftede Volkswagens topchef Thomas Schäfer allerede i februar, at bilen vil få verdenspremiere på IAA Mobility i München i næste uge. I hvert fald konceptet.

Et design der skal tale for sig selv

Nu har Volkswagens designafdeling så frigivet de første stegtegninger, hvor vi får en forsmag på, hvordan den kommende mini-SUV kommer til at se ud. De tydelige træk fra ID. GTI Concept er ikke til at overse – kantet, kompakt og med et udtryk, der skal signalere både sportslighed og folkelighed.

“Vi skifter op i et højere gear. Billedligt talt – for det, der kommer nu, er helt elektrisk. Et design, der taler for sig selv. En ægte Volkswagen,” skriver VW’s Stefan Voswinkel på LinkedIn, hvor han har publiceret billederne.

Ny tegning af ID.2X, der vises urrem i næste uge.

Mini-SUV med folkelige ambitioner

ID.2X bliver en direkte konkurrent til andre små elbiler i den populære SUV-klasse – tænk modeller som Hyundai Kona Electric, Jeep Avenger og Peugeot e-2008. Hvis Volkswagen holder, hvad de tidligere har lovet, vil prisen ligge på et niveau, hvor mange flere forbrugere kan være med.

Forventningen er, at ID.2X rammer vejene i 2026, mens den mere sportslige ID. GTI-udgave af hatchbacken først får premiere i 2027. Men inden da kommer “grundudgaven” af ID.2all, der vises frem tidligt næste år.

Alt i alt viser Volkswagen nu, at de mener det alvorligt med at elektrificere den billige ende af markedet. Og ID.2X kan meget vel blive bilen, der gør det muligt for almindelige danskere at køre elektrisk mini-SUV uden at sprænge budgettet.

Volkswagen giver smugkig på ny elektrisk mini-SUV